LIETUVOS BANKO VALDYBOS

N U T A R I M A S

DĖL VARTOJIMO KREDITO DAVĖJŲ PRIVALOMOS INFORMACIJOS teikimo Lietuvos bankui TAISYKLIŲ patvirtinimo

2012 m. gruodžio 6 d. Nr. 03-248

Vilnius

Vadovaudamasi Lietuvos Respublikos Lietuvos banko įstatymo (Žin., 1994, Nr. 99-1957; 2001, Nr. 28-890; 2004, Nr. 28-869, Nr. 54-1830; 2006, Nr. 48-1699; 2009, Nr. 38-1441, Nr. 153-6895; 2011, Nr. 46-2158, Nr. 145-6812) 11 straipsnio 1 dalies 7 punktu, Lietuvos Respublikos vartojimo kredito įstatymo pakeitimo įstatymo (Žin., 2011, Nr. 146-6830) 2 straipsnio 3 dalimi ir Lietuvos Respublikos vartojimo kredito įstatymo (Žin., 2011, Nr. 1-1, Nr. 146-6830) 23 straipsnio 2 dalimi, Lietuvos banko valdyba n u t a r i a:

1. Patvirtinti Vartojimo kredito davėjų privalomos informacijos teikimo Lietuvos bankui taisykles (pridedama).

2. Pripažinti netekusiu galios Valstybinės vartotojų teisių apsaugos tarnybos direktoriaus 2011 m. spalio 27 d. įsakymą Nr. 1-568 „Dėl vartojimo kredito davėjų privalomos informacijos teikimo Valstybinei vartotojų teisių apsaugos tarnybai taisyklių patvirtinimo“ (Žin., 2011, Nr. 131-6267).

3. Nustatyti, kad šis nutarimas įsigalioja 2013 m. sausio 1 d.

Valdybos pirmininkas	Vitas Vasiliauskas

PATVIRTINTA

Lietuvos banko valdybos

2012 m. gruodžio 6 d. nutarimu Nr. 03-248

VARTOJIMO KREDITO DAVĖJŲ PRIVALOMOS INFORMACIJOS TEIKIMO LIETUVOS BANKUI TAISYKLĖS

I. BENDROSIOS NUOSTATOS

1. Vartojimo kredito davėjų privalomos informacijos teikimo Lietuvos bankui taisyklėse (toliau – Taisyklės) nustatyta vartojimo kredito davėjų Lietuvos bankui teiktinos informacijos turinys ir teikimo tvarka, taip pat informacijos apie vykdomą vartojimo kreditų teikimo veiklą viešo skelbimo tvarka ir būdai.

2. Taisyklės taikomos vartojimo kredito davėjams, kurie verslo tikslais teikia vartojimo kreditus, išskyrus kredito įstaigas (toliau – vartojimo kredito davėjai).

3. Taisyklėse vartojamos sąvokos:

3.1. ataskaitinis laikotarpis – kalendorinis ketvirtis;

3.2. ataskaitinio laikotarpio pabaiga – paskutinė kalendorinio ketvirčio diena;

3.3. galiojanti vartojimo kredito sutartis – vartojimo kredito sutartis, pagal kurią nėra įvykdytos visos sutartinės prievolės;

3.4. mažasis vartojimo kreditas – ne didesnis kaip 1 000 litų vartojimo kreditas, dėl kurio susitarta vartojimo kredito sutartyje, išskyrus sąskaitos kreditavimo ir susietojo vartojimo kredito sutartis;

3.5. pratęsta vartojimo kredito sutartis – vartojimo kredito sutartis, pagal kurią vartojimo kredito gavėjui išduoto vartojimo kredito grąžinimo terminas buvo pratęstas abiejų šalių susitarimu.

4. Taisyklėse galiojančia vartojimo kredito sutartimi taip pat laikoma dėl vartojimo kredito gavėjo sutartinių prievolių nevykdymo nutraukta vartojimo kredito sutartis, jei visos sutartinės prievolės nebuvo įvykdytos arba dėl prievolių nevykdymo susidariusi skola pagal vartojimo kredito sutartį nebuvo nurašyta kaip beviltiška.

5. Taisyklėse mažuoju vartojimo kreditu nelaikomas toks vartojimo kreditas, pagal kurį buvo išmokėta didesnė kaip 1 000 litų vartojimo kredito suma, o likusi grąžinti vartojimo kredito suma yra mažesnė kaip 1 000 litų.

6. Kitos Taisyklėse vartojamos sąvokos suprantamos taip, kaip jos apibrėžtos Lietuvos Respublikos vartojimo kredito įstatyme.

II. Lietuvos bankui teiktinos INFORMACIJOS Turinys ir Teikimo TVARKA

7. Vartojimo kredito davėjas Lietuvos bankui privalo pateikti:

7.1. vartojimo kredito davėjo veiklos ataskaitą (toliau – Ataskaita), užpildytą pagal Lietuvos banko nustatytą formą (Taisyklių priedas) ir Taisyklių III skyriuje nustatytą Ataskaitos pildymo tvarką, pasibaigus kiekvienam ketvirčiui (ataskaitiniam laikotarpiui) iki kito ketvirčio antro mėnesio pirmos dienos;

7.2. informaciją apie vartojimo kredito davėjo vidutinę viso turto vertę per praėjusius kalendorinius metus – iki gegužės 1 d. Vidutinė metinė turto vertė turi būti skaičiuojama kaip praėjusių kalendorinių metų keturių ketvirčių pabaigos viso turto vertės paprastasis vidurkis.

8. Ataskaita Lietuvos bankui turi būti pateikta elektroniniu būdu. Taisyklių 7.2 punkte nurodyta informacija pateikiama elektroniniu būdu ir raštu, laisva forma.

9. Trumpiau negu ataskaitinį laikotarpį veikiantis vartojimo kredito davėjas Ataskaitą turi pateikti už faktinio veikimo laikotarpį.

10. Vartojimo kredito davėjo teikiama Lietuvos bankui informacija turi būti teisinga, išsami, neklaidinanti. Už pateiktos informacijos teisingumą atsako vartojimo kredito davėjo administracijos vadovas.

III. ATASKAITOS PILDYMO TVARKA

11. Pildant Ataskaitą pagal Lietuvos banko nustatytą formą, Ataskaitos A ir B dalyse pateikiami duomenys apie visų vartojimo kredito sutarties rūšių (skiltyse „Sąskaitos kreditavimo sutartys“, „Susietojo vartojimo kredito sutartys“ ir „Kitos vartojimo kredito sutartys“) vartojimo kredito davėjo išmokėtus vartojimo kreditus (įskaitant ir mažuosius vartojimo kreditus), Ataskaitos C ir D dalyse – tik apie mažuosius vartojimo kreditus.

12. Ataskaitos A ir B dalyse duomenys pateikiami pagal vartojimo kredito sutarties rūšis (skiltyse „Sąskaitos kreditavimo sutartys“, „Susietojo vartojimo kredito sutartys“ ir „Kitos vartojimo kredito sutartys“). Skiltyje „Iš viso“ nurodoma duomenų, išskaidytų pagal vartojimo kredito sutarties rūšis, suma. Ataskaitos C ir D dalyse duomenys pagal vartojimo kredito sutarties rūšis neskaidomi, pildoma tik skiltis „Iš viso“.

13. Visi vertės išraišką turintys duomenys Ataskaitoje pateikiami litais, jeigu Taisyklėse nenurodyta kitaip.

14. Ataskaitoje teikiant duomenis apie vartojimo kreditus, kurie vartojimo kredito gavėjui išmokami dalimis, vartojimo kredito išmokėjimo data yra laikoma pirmosios vartojimo kredito dalinės išmokos diena. Kai vartojimo kredito gavėjas vartojimo kreditą grąžina dalimis – mokėdamas įmokas, – vartojimo kredito grąžinimo data yra laikoma paskutinės įmokos sumokėjimo diena.

15. Jei padidinama vartojimo kredito gavėjo vartojimo kredito suma nesudarant naujos vartojimo kredito sutarties (tęsiama anksčiau sudaryta sutartis), teikiant duomenis Ataskaitos B dalies 20 ir 21 eilutėse ir D dalies 45 ir 46 eilutėse yra laikoma, kad su tuo pačiu vartojimo kredito gavėju sudaryta nauja vartojimo kredito sutartis, pagal kurią išmokamas naujas vartojimo kreditas, lygus sumai, kuria padidėjo vartojimo kredito suma.

16. Pildant Ataskaitos A dalį „Informacija apie vykdytą vartojimo kreditų teikimo veiklą ataskaitinio laikotarpio pabaigoje“:

16.1. Ataskaitos 1 eilutėje „Išmokėtų vartojimo kreditų skaičius, vnt.“ nurodomas pagal ataskaitinio laikotarpio pabaigoje galiojančias vartojimo kredito sutartis (įskaitant ir pratęstas) vartojimo kredito gavėjams išmokėtų vartojimo kreditų skaičius.

16.2. Ataskaitos 2 eilutėje „Likusi grąžinti išmokėtų vartojimo kreditų suma, Lt“ nurodoma vartojimo kredito gavėjams likusi grąžinti vartojimo kreditų suma pagal ataskaitinio laikotarpio pabaigoje galiojančias vartojimo kredito sutartis (įskaitant ir pratęstas). Pildant šią eilutę neįtraukiama vartojimo kredito gavėjo mokama bendra vartojimo kredito kaina (palūkanos, administraciniai ir kiti vartojimo kredito davėjo mokami mokesčiai, susiję su vartojimo kredito sutartimi). Jei išmokėto vartojimo kredito sumos dalis buvo grąžinta, pildant šią eilutę atsižvelgiama tik į ataskaitinio laikotarpio pabaigoje vartojimo kredito gavėjui likusią grąžinti vartojimo kredito sumos dalį. Šioje Ataskaitos eilutėje pateikti duomenys detalizuojami Ataskaitos 3 eilutėje „Likusi grąžinti išmokėtų vartojimo kreditų suma, kai kredito grąžinimo terminas buvo pratęstas, kredito gavėjui sumokėjus pratęsimo mokestį“.

16.3. Ataskaitos 4 eilutėje „Išmokėtų vartojimo kreditų, kurių grąžinimui užtikrinti buvo pritaikytos prievolės įvykdymo užtikrinimo priemonės, skaičius, vnt.“ nurodomas pagal galiojančias vartojimo kredito sutartis (įskaitant ir pratęstas) vartojimo kredito gavėjams išmokėtų vartojimo kreditų, kurių grąžinimui užtikrinti buvo pritaikytos prievolės įvykdymo užtikrinimo priemonės, skaičius. Šioje Ataskaitos eilutėje teikiama informacija tik apie tuos išduotus vartojimo kreditus, kurių grąžinimui užtikrinti pritaikytos prievolės užtikrinimo priemonės galiojo ataskaitinio laikotarpio pabaigoje. Šioje Ataskaitos eilutėje pateikti duomenys detalizuojami Ataskaitos 5 eilutėje „Garantijos ir laidavimai“, 6 eilutėje „Draudimas (įskaitant, kai vartojimo kredito gavėjas draudžia gyvybę vartojimo kredito davėjo naudai)“, 7 eilutėje „Turto įkeitimas“ ir 8 eilutėje „Vekseliai“, išskaidant juos pagal pritaikytas atitinkamas prievolės įvykdymo užtikrinimo priemones.

16.4. Ataskaitos 9 eilutėje „Vartojimo kreditų, kai mokėjimas buvo pradelstas, skaičius, vnt.“ nurodomas ataskaitinio laikotarpio pabaigoje pagal galiojančias vartojimo kredito sutartis išmokėtų vartojimo kreditų, kai mokėjimas buvo pradelstas daugiau kaip 30 kalendorinių dienų iš eilės, skaičius. Mokėjimas laikomas pradelstu, kai vartojimo kredito davėjas nuolat nevykdo savo įsipareigojimų pagal sutartį nurodytą laikotarpį, mokėjimas nelaikomas pradelstu, kai vartojimo kredito davėjas pradelsė mokėjimą, tačiau vėlesnės įmokos buvo mokamos laiku. Šioje Ataskaitos eilutėje pateikti duomenys detalizuojami Ataskaitos 10 eilutėje „Vartojimo kreditų, kai mokėjimas buvo pradelstas daugiau kaip 30 dienų, bet ne daugiau kaip 60 dienų iš eilės, skaičius“, 11 eilutėje „Vartojimo kreditų, kai mokėjimas buvo pradelstas daugiau kaip 60 dienų, bet ne daugiau kaip 90 dienų iš eilės, skaičius“ ir 12 eilutėje „Vartojimo kreditų, kai mokėjimas buvo pradelstas daugiau kaip 90 dienų iš eilės, skaičius“, išskaidant juos pagal pradelsto mokėjimo trukmę.

16.5. Ataskaitos 13 eilutėje „Vartojimo kredito gavėjų įsiskolinimų, kai mokėjimas buvo pradelstas, suma, Lt“ nurodoma visų vartojimo kredito gavėjų įsiskolinimų (įskaitant netesybas ir palūkanas, mokėtinas, kai mokėjimas pradelstas) ataskaitinio laikotarpio pabaigoje pradelsus mokėjimą daugiau kaip 30 kalendorinių dienų iš eilės pagal galiojančias vartojimo kredito sutartis (įskaitant ir tas sutartis, kai skola buvo perduota išieškoti tretiesiems asmenims), suma ataskaitinio laikotarpio pabaigoje. Mokėjimas laikomas pradelstu, kai vartojimo kredito davėjas nuolat nevykdo savo įsipareigojimų pagal sutartyje nurodytą laikotarpį, mokėjimas nelaikomas pradelstu, kai vartojimo kredito davėjas pradelsė mokėjimą, tačiau vėlesnės įmokos buvo mokamos laiku. Šioje eilutėje teikiami duomenys neapima tų vartojimo kredito sutarčių ir įsiskolinimų, kai vartojimo kredito davėjas pripažino skolą beviltiška ir ją nurašė. Šioje Ataskaitos eilutėje pateikti duomenys detalizuojami Ataskaitos 14 eilutėje „Vartojimo kredito gavėjų įsiskolinimų, kai mokėjimas buvo pradelstas daugiau kaip 30 dienų, bet ne daugiau kaip 60 dienų iš eilės, suma“, 15 eilutėje „Vartojimo kredito gavėjų įsiskolinimų, kai mokėjimas buvo pradelstas daugiau kaip 60 dienų, bet ne daugiau kaip 90 dienų iš eilės, suma“ ir 16 eilutėje „Vartojimo kredito gavėjų įsiskolinimų, kai mokėjimas buvo pradelstas daugiau kaip 90 dienų iš eilės, suma“, išskaidant juos pagal pradelsto mokėjimo trukmę.

16.6. Ataskaitos 17 eilutėje „Vartojimo kredito sutarčių, pagal kurias skola buvo perduota išieškoti tretiesiems asmenims, skaičius, vnt.“ nurodomas vartojimo kredito sutarčių, kai vartojimo kredito davėjas perdavė skolą išieškoti tretiesiems asmenims (oficialiai kreipėsi į trečiuosius asmenis), skaičius ataskaitinio laikotarpio pabaigoje. Informacija teikiama tik apie tas galiojančias vartojimo kredito sutartis, dėl kurių nevykdymo susidariusi skola nėra išieškota arba vartojimo kredito davėjo nurašyta. Šioje Ataskaitos eilutėje pateikti duomenys detalizuojami Ataskaitos 18 eilutėje „Vartojimo kredito sutarčių, pagal kurias skola buvo perduota išieškoti teisminėms institucijoms, skaičius, vnt.“ ir 19 eilutėje „Vartojimo kredito sutarčių, pagal kurias skola buvo perduota išieškoti ikiteisminiu būdu, skaičius, vnt.“, išskaidant juos pagal išieškojimo būdą.

17. Pildant ataskaitos B dalį „Informacija apie vykdytą vartojimo kreditų teikimo veiklą per ataskaitinį laikotarpį“:

17.1. Ataskaitos 20 eilutėje „Išmokėtų vartojimo kreditų skaičius, vnt.“ nurodomas pagal vartojimo kredito sutartis (įskaitant ir pratęstas, kaip nurodyta Taisyklių 15 punkte) per ataskaitinį laikotarpį vartojimo kredito gavėjams išmokėtų vartojimo kreditų skaičius. Pildant šią ataskaitos eilutę neturi būti atsižvelgiama į tai, kad kreditas arba kredito dalis buvo grąžinti per ataskaitinį laikotarpį.

17.2. Ataskaitos 21 eilutėje „Išmokėtų vartojimo kreditų suma, Lt“ nurodoma pagal vartojimo kredito sutartis (įskaitant ir pratęstas, kaip nurodyta Taisyklių 15 punkte) per ataskaitinį laikotarpį vartojimo kredito gavėjams išmokėtų vartojimo kreditų suma. Pildant šią ataskaitos eilutę neturi būti atsižvelgiama į tai, kad kreditas arba kredito dalis buvo grąžinti per ataskaitinį laikotarpį.

17.3. Ataskaitos 22 eilutėje „Nutrauktų vartojimo kredito sutarčių, kai vartojimo kredito gavėjas nevykdė savo įsipareigojimų, skaičius, vnt.“ nurodomas per ataskaitinį laikotarpį vartojimo kredito davėjo reikalavimu nutrauktų vartojimo kredito sutarčių, kai vartojimo kredito gavėjas nevykdo savo įsipareigojimų, skaičius, neatsižvelgiant į tai, kada buvo sudaryta vartojimo kredito sutartis.

17.4. Ataskaitos 23 eilutėje „Gautų vartojimo kredito gavėjų skundų skaičius, vnt.“ nurodomas per ataskaitinį laikotarpį raštu (paštu, faksu, elektroniniu paštu ir kitais būdais) gautų vartojimo kredito gavėjų skundų skaičius.

17.5. Ataskaitos 24 eilutėje „Gautų iš trečiųjų asmenų skundų skaičius“ nurodomas per ataskaitinį laikotarpį raštu (paštu, faksu, elektroniniu paštu ir kitais būdais) iš trečiųjų asmenų gautų skundų skaičius.

18. Pildant ataskaitos C dalį „Informacija apie vykdytą mažųjų vartojimo kreditų teikimo veiklą ataskaitinio laikotarpio pabaigoje“:

18.1. Ataskaitos 25 eilutėje „Išmokėtų mažųjų vartojimo kreditų skaičius, vnt.“ nurodomas pagal ataskaitinio laikotarpio pabaigoje galiojančias vartojimo kredito sutartis (įskaitant ir pratęstas) vartojimo kredito gavėjams išmokėtų mažųjų vartojimo kreditų skaičius.

18.2. Ataskaitos 26 eilutėje „Likusi grąžinti išmokėtų mažųjų vartojimo kreditų suma, Lt“ nurodoma vartojimo kredito gavėjams likusi grąžinti mažųjų vartojimo kreditų suma pagal ataskaitinio laikotarpio pabaigoje galiojančias vartojimo kredito sutartis (įskaitant ir pratęstas). Pildant šią eilutę neįtraukiama vartojimo kredito gavėjo mokama bendra vartojimo kredito kaina (palūkanos, administraciniai ir kiti vartojimo kredito davėjo mokami mokesčiai už išmokėtą vartojimo kreditą). Jei išmokėto mažojo vartojimo kredito sumos dalis buvo grąžinta, pildant šią eilutę turi būti atsižvelgiama tik į ataskaitinio laikotarpio pabaigoje vartojimo kredito gavėjui likusią grąžinti mažojo vartojimo kredito sumos dalį. Šioje Ataskaitos eilutėje pateikti duomenys detalizuojami Ataskaitos 27 eilutėje „Likusi grąžinti išmokėtų mažųjų vartojimo kreditų suma, kai kredito grąžinimo terminas buvo pratęstas kredito gavėjui sumokėjus pratęsimo mokestį“.

18.3. Ataskaitos 28 eilutėje „Mažojo vartojimo kredito gavėjų skaičius, vnt.“ nurodomas vartojimo kredito davėjo klientų, kuriems pagal ataskaitinio laikotarpio pabaigoje galiojančias vartojimo kredito sutartis buvo išmokėti mažieji vartojimo kreditai, skaičius. Kai vartojimo kredito gavėjui pagal vartojimo kredito sutartį išmokėti keli mažieji vartojimo kreditai, pildant minėtą Ataskaitos eilutę neturi būti atsižvelgiama į išmokėtų mažųjų vartojimo kreditų skaičių. Šioje Ataskaitos eilutėje pateikti duomenys detalizuojami Ataskaitos 29 eilutėje „Mažojo vartojimo kredito gavėjų, jaunesnių nei dvidešimt penkerių metų, skaičius“.

18.4. Ataskaitos 30 eilutėje „Išmokėtų mažųjų vartojimo kreditų, kurių grąžinimui užtikrinti buvo pritaikytos prievolės įvykdymo užtikrinimo priemonės, skaičius, vnt.“ nurodomas pagal galiojančias vartojimo kredito sutartis (įskaitant ir pratęstas) vartojimo kredito gavėjams išmokėtų mažųjų vartojimo kreditų, kurių grąžinimui užtikrinti buvo pritaikytos prievolės įvykdymo užtikrinimo priemonės, skaičius. Šioje eilutėje teikiama informacija tik apie tuos išmokėtus mažuosius vartojimo kreditus, kurių grąžinimui užtikrinti pritaikytos prievolės užtikrinimo priemonės galiojo ataskaitinio laikotarpio pabaigoje. Šioje Ataskaitos eilutėje pateikti duomenys detalizuojami Ataskaitos 31 eilutėje „Garantijos ir laidavimai“, 32 eilutėje „Draudimas (įskaitant, kai vartojimo kredito gavėjas draudžia gyvybę vartojimo kredito davėjo naudai)“, 33 eilutėje „Turto įkeitimas“ ir 34 eilutėje „Vekseliai“, išskaidant juos pagal pritaikytas atitinkamas prievolės įvykdymo užtikrinimo priemones.

18.5. Ataskaitos 35 eilutėje „Mažųjų vartojimo kreditų, kai mokėjimas buvo pradelstas, skaičius, vnt.“ nurodomas ataskaitinio laikotarpio pabaigoje pagal galiojančias vartojimo kredito sutartis išmokėtų mažųjų vartojimo kreditų, kai mokėjimas buvo pradelstas daugiau kaip 30 dienų iš eilės, skaičius. Mokėjimas laikomas pradelstu, kai vartojimo kredito davėjas nuolat nevykdo savo įsipareigojimų pagal sutartį nurodytą laikotarpį, mokėjimas nelaikomas pradelstu, kai vartojimo kredito davėjas pradelsė mokėjimą, tačiau vėlesnės įmokos buvo mokamos laiku. Šioje Ataskaitos eilutėje pateikti duomenys detalizuojami Ataskaitos 36 eilutėje „Mažųjų vartojimo kreditų, kai mokėjimas buvo pradelstas daugiau kaip 30 dienų, bet ne daugiau kaip 60 dienų iš eilės, skaičius“, 37 eilutėje „Mažųjų vartojimo kreditų, kai mokėjimas buvo pradelstas daugiau kaip 60 dienų, bet ne daugiau kaip 90 dienų iš eilės, skaičius“ ir 38 eilutėje „Mažųjų vartojimo kreditų, kai mokėjimas buvo pradelstas daugiau kaip 90 dienų iš eilės, skaičius“, išskaidant juos pagal pradelsto mokėjimo trukmę.

18.6. Ataskaitos 39 eilutėje „Mažojo vartojimo kredito gavėjų įsiskolinimų, kai mokėjimas buvo pradelstas, suma, Lt“ nurodoma visų vartojimo kredito gavėjų įsiskolinimų (įskaitant netesybas ir palūkanas, mokėtinas, kai mokėjimas pradelstas) ataskaitinio laikotarpio pabaigoje pradelsus mokėjimą daugiau kaip 30 kalendorinių dienų iš eilės pagal galiojančias vartojimo kredito sutartis (įskaitant ir tas sutartis, kai skola buvo perduota išieškoti tretiesiems asmenims), kurių pagrindu vartojimo kredito gavėjams buvo išmokėti mažieji vartojimo kreditai, suma ataskaitinio laikotarpio pabaigoje. Mokėjimas laikomas pradelstu, kai vartojimo kredito davėjas nuolat nevykdo savo įsipareigojimų pagal sutartį nurodytą laikotarpį, mokėjimas nelaikomas pradelstu, kai vartojimo kredito davėjas pradelsė mokėjimą, tačiau vėlesnės įmokos buvo mokamos laiku. Šioje eilutėje teikiami duomenys neapima tų sutarčių ir įsiskolinimų, kai vartojimo kredito davėjas pripažino skolą beviltiška ir ją nurašė. Šioje Ataskaitos eilutėje pateikti duomenys detalizuojami Ataskaitos 40 eilutėje „Mažojo vartojimo kredito gavėjų įsiskolinimų, kai mokėjimas buvo pradelstas daugiau kaip 30 dienų, bet ne daugiau kaip 60 dienų iš eilės, suma“, 41 eilutėje „Mažojo vartojimo kredito gavėjų įsiskolinimų, kai mokėjimas buvo pradelstas daugiau kaip 60 dienų, bet ne daugiau kaip 90 dienų iš eilės, suma“ ir 42 eilutėje „Mažojo vartojimo kredito gavėjų įsiskolinimų, kai mokėjimas buvo pradelstas daugiau kaip 90 dienų iš eilės, suma“, išskaidant juos pagal pradelsto mokėjimo trukmę.

18.7. Ataskaitos 43 eilutėje „Mažojo vartojimo kredito sutarčių, pagal kurias skola buvo perduota išieškoti tretiesiems asmenims, skaičius, vnt.“ nurodomas vartojimo kredito sutarčių, pagal kurias vartojimo kredito gavėjui buvo išmokėtas mažasis vartojimo kreditas ir dėl kurių sąlygų nevykdymo vartojimo kredito davėjas susidariusią skolą perdavė išieškoti tretiesiems asmenims (oficialiai kreipėsi į trečiuosius asmenis), skaičius ataskaitinio laikotarpio pabaigoje. Šioje eilutėje informacija teikiama tik apie tas galiojančias vartojimo kredito sutartis, dėl kurių nevykdymo susidariusi skola nėra išieškota arba vartojimo kredito davėjo nurašyta ataskaitinio laikotarpio pabaigoje. Šioje Ataskaitos eilutėje pateikti duomenys detalizuojami Ataskaitos 44 eilutėje „Vartojimo kredito sutarčių, pagal kurias skola buvo perduota išieškoti teisminėms institucijoms, skaičius, vnt.“ ir 45 eilutėje „Vartojimo kredito sutarčių, pagal kurias skola buvo perduota išieškoti ikiteisminiu būdu, skaičius, vnt.“, išskaidant juos pagal išieškojimo būdą.

19. Pildant Ataskaitos D dalį „Informacija apie vykdytą mažųjų vartojimo kreditų teikimo veiklą per ataskaitinį laikotarpį“:

19.1. Ataskaitos 46 eilutėje „Išmokėtų mažųjų vartojimo kreditų skaičius, vnt.“ nurodomas pagal vartojimo kredito sutartis (įskaitant ir pratęstas, kaip nurodyta Taisyklių 15 punkte) per ataskaitinį laikotarpį vartojimo kredito gavėjams išmokėtų mažųjų vartojimo kreditų skaičius. Pildant šią ataskaitos eilutę neturi būti atsižvelgiama į tai, kad kreditas arba kredito dalis buvo grąžinti per ataskaitinį laikotarpį.

19.2. Ataskaitos 47 eilutėje „Išmokėtų mažųjų vartojimo kreditų suma, Lt“ nurodoma pagal vartojimo kredito sutartis (įskaitant ir pratęstas, kaip nurodyta Taisyklių 15 punkte) per ataskaitinį laikotarpį vartojimo kredito gavėjams išmokėtų mažųjų vartojimo kreditų suma. Teikiant duomenis neturi būti atsižvelgiama į tai, kad išmokėtas mažasis vartojimo kreditas arba kredito dalis buvo grąžinti per ataskaitinį laikotarpį. Šioje Ataskaitos eilutėje pateikti duomenys detalizuojami Ataskaitos 48 eilutėje „Ryšio priemonėmis (telefonu, internetu) suteiktų mažųjų vartojimo kreditų suma“.

19.3. Ataskaitos 49 eilutėje „Vidutinė bendros mažųjų vartojimo kreditų kainos metinė norma, proc.“ nurodomas vartojimo kredito sutartyse, kurių pagrindu per ataskaitinį laikotarpį buvo išmokėti mažieji vartojimo kreditai, nustatytos bendros vartojimo kredito kainos metinės normos svertinis vidurkis, apskaičiuojamas pagal šią formulę:

KMN1 x KD1 + ... +KMNn x KDn

SVKMN = _____________________________________________ ,

KD1 + ... + KDn

kur:

SVKMN – vidutinė bendros mažojo vartojimo kredito kainos metinė norma;

KMNn – n-tojo mažojo vartojimo kredito vidutinė bendros vartojimo kredito kainos metinė norma;

KDn – n-tojo mažojo vartojimo kredito sumos dydis.

19.4. Ataskaitos 50 eilutėje „Vidutinė metinė mažojo vartojimo kredito palūkanų norma, proc.“ nurodomas vartojimo kredito sutartyse, kurių pagrindu per ataskaitinį laikotarpį buvo išmokėti mažieji vartojimo kreditai, nustatytos metinės mažojo vartojimo kredito palūkanų normos svertinis vidurkis, apskaičiuojamas pagal šią formulę:

PMN1 x KD1 + ... +PMNn x KDn

SVPN = _________________________________________________,

KD1 + ... + KDn

kur:

SVPN – vidutinė metinė mažojo vartojimo kredito palūkanų norma;

PMNn – vidutinė metinė mažojo n-tojo vartojimo kredito palūkanų norma;

KDn – mažojo n-tojo vartojimo kredito sumos dydis.

19.5. Ataskaitos 51 eilutėje „Grąžintų mažųjų vartojimo kreditų suma, Lt“ nurodoma per ataskaitinį laikotarpį grąžintų (iš dalies grąžintų) mažųjų vartojimo kreditų suma (neįskaitant palūkanų delspinigių ir kitų sumokėtų mokesčių), neatsižvelgiant į tai, kada buvo sudaryta vartojimo kredito sutartis. Šioje Ataskaitos eilutėje pateikti duomenys detalizuojami Ataskaitos 52 eilutėje „Grąžintų mažųjų vartojimo kreditų suma, kai mažasis vartojimo kreditas ar jo dalis buvo grąžinti pritaikius prievolės įvykdymo užtikrinimo priemones“, kurioje nurodoma grąžintų mažųjų vartojimo kreditų suma, kai mažasis vartojimo kreditas arba jo dalis buvo grąžinti pritaikius 18.4 Taisyklių punkte nurodytas prievolės įvykdymo užtikrinimo priemones.

19.6. Ataskaitos 53 eilutėje „Per ataskaitinį laikotarpį mažojo vartojimo kredito gavėjų sumokėta bendra vartojimo kredito kaina, Lt“ nurodoma per ataskaitinį laikotarpį mažojo vartojimo kredito gavėjų sumokėta bendros vartojimo kredito kainos suma.

19.7. Ataskaitos 54 eilutėje „Nutrauktų vartojimo kredito sutarčių, pagal kurias buvo išmokėti mažieji vartojimo kreditai, kai vartojimo kredito gavėjas nevykdė savo įsipareigojimų, skaičius, vnt.“ nurodomas per ataskaitinį laikotarpį vartojimo kredito davėjo reikalavimu nutrauktų vartojimo kredito sutarčių, pagal kurias buvo išmokėti mažieji vartojimo kreditai, kai vartojimo kredito gavėjai nevykdo savo įsipareigojimų, skaičius, neatsižvelgiant į tai, kada buvo sudaryta sutartis.

19.8. Ataskaitos 55 eilutėje „Gautų mažojo vartojimo kredito gavėjų skundų skaičius, vnt.“ nurodomas per ataskaitinį laikotarpį raštu (paštu, faksu, elektroniniu paštu ir kitais būdais) gautų mažųjų vartojimo kredito gavėjų skundų skaičius.

IV. apibendrintos INFORMACIJOS SKELBIMAS

20. Lietuvos bankas apibendrintą vartojimo kredito davėjų pateiktą informaciją už praėjusius kalendorinius metus turi paskelbti iki kiekvienų metų balandžio 1 dienos Lietuvos banko interneto svetainėje www.lb.lt.

V. BAIGIAMOSIOS NUOSTATOS

21. Jeigu vartojimo kredito davėjas nepateikia Taisyklėse nurodytos informacijos arba pateikia ne visą informaciją, Lietuvos bankas turi teisę vartojimo kredito davėjui taikyti Lietuvos Respublikos vartojimo kredito įstatyme nustatytas poveikio priemones.

_________________

Vartojimo kredito davėjų privalomos informacijos

teikimo Lietuvos bankui taisyklių

priedas

_

(vartojimo kredito davėjo pavadinimas)

_

(juridinio asmens kodas, adresas, tel., faksas)

Lietuvos banko

Finansinių paslaugų ir rinkų priežiūros departamentui

VARTOJIMO KREDITO DAVĖJO VEIKLOS ATASKAITA

__________ m. _____ ketv.

Pateikimo terminas	pasibaigus kiekvienam ketvirčiui iki kito ketvirčio antro mėnesio pirmos dienos
Periodiškumas	kalendorinis ketvirtis
Tikslumas	sveikaisiais skaičiais

Eil. nr.	Iš viso	Pagal vartojimo kredito sutarties rūšis

Sąskaitos kreditavimo sutartys	Susietojo vartojimo kredito sutartys	Kitos vartojimo kredito sutartys
1	2	3	4	5	6
A. Informacija apie vykdytą vartojimo kreditų teikimo veiklą ataskaitinio laikotarpio pabaigoje
1	Išmokėtų vartojimo kreditų skaičius, vnt.
2	Likusi grąžinti išmokėtų vartojimo kreditų suma, Lt
3	Iš jų, Lt	Likusi grąžinti išmokėtų vartojimo kreditų suma, kai kredito grąžinimo terminas buvo pratęstas, kredito gavėjui sumokėjus pratęsimo mokestį
4	Išmokėtų vartojimo kreditų, kurių grąžinimui užtikrinti pritaikytos prievolės įvykdymo užtikrinimo priemonės, skaičius, vnt.
5	Iš jų, vnt.	Garantijos ir laidavimai
6

Draudimas (įskaitant, kai vartojimo kredito gavėjas draudžia gyvybę vartojimo kredito davėjo naudai)
7

Turto įkeitimas
8

Vekseliai
9	Vartojimo kreditų, kai mokėjimas buvo pradelstas, skaičius, vnt.
10	Iš jų, vnt.	Vartojimo kreditų, kai mokėjimas buvo pradelstas daugiau kaip 30 dienų, bet ne daugiau kaip 60 dienų iš eilės, skaičius
11

Vartojimo kreditų, kai mokėjimas buvo pradelstas daugiau kaip 60 dienų, bet ne daugiau kaip 90 dienų iš eilės, skaičius
12

Vartojimo kreditų, kai mokėjimas buvo pradelstas daugiau kaip 90 dienų iš eilės, skaičius
13	Vartojimo kredito gavėjų įsiskolinimų, kai mokėjimas buvo pradelstas, suma, Lt
14	Iš jų, Lt	Vartojimo kredito gavėjų įsiskolinimų, kai mokėjimas buvo pradelstas daugiau kaip 30 dienų, bet ne daugiau kaip 60 dienų iš eilės, suma
15

Vartojimo kredito gavėjų įsiskolinimų, kai mokėjimas buvo pradelstas daugiau kaip 60 dienų, bet ne daugiau kaip 90 dienų iš eilės, suma
16

Vartojimo kredito gavėjų įsiskolinimų, kai mokėjimas buvo pradelstas daugiau kaip 90 dienų iš eilės, suma
17	Vartojimo kredito sutarčių, pagal kurias skola buvo perduota išieškoti tretiesiems asmenims, skaičius, vnt.
18	Iš jų, vnt.	Vartojimo kredito sutarčių, pagal kurias skola buvo perduota išieškoti teismo būdu, skaičius, vnt.
19

Vartojimo kredito sutarčių, pagal kurias skola buvo perduota išieškoti ikiteisminiu būdu, skaičius, vnt.
B. Informacija apie vykdytą vartojimo kreditų teikimo veiklą per ataskaitinį laikotarpį
20	Išmokėtų vartojimo kreditų skaičius, vnt.
21	Išmokėtų vartojimo kreditų suma, Lt
22	Nutrauktų vartojimo kredito sutarčių, kai vartojimo kredito gavėjas nevykdė savo įsipareigojimų, skaičius, vnt.
23	Gautų vartojimo kredito gavėjų skundų skaičius, vnt.
24	Gautų iš trečiųjų asmenų skundų skaičius, vnt.
C. Informacija apie vykdytą mažųjų vartojimo kreditų teikimo veiklą ataskaitinio laikotarpio pabaigoje
25	Išmokėtų mažųjų vartojimo kreditų skaičius, vnt.
26	Likusi grąžinti išmokėtų mažųjų vartojimo kreditų suma, Lt
27	Iš jų, Lt	Likusi grąžinti išmokėtų mažųjų vartojimo kreditų suma, kai kredito grąžinimo terminas buvo pratęstas, kredito gavėjui sumokėjus pratęsimo mokestį
28	Mažojo vartojimo kredito gavėjų skaičius, vnt.
29	Iš jų, vnt.	Mažojo vartojimo kredito gavėjų, jaunesnių nei dvidešimt penkerių metų, skaičius
30	Išmokėtų mažųjų vartojimo kreditų, kurių grąžinimui užtikrinti buvo pritaikytos prievolės įvykdymo užtikrinimo priemonės, skaičius, vnt.
31	Iš jų, vnt.	Garantijos ir laidavimai
32

Draudimas (įskaitant, kai vartojimo kredito gavėjas draudžia gyvybę vartojimo kredito davėjo naudai)
33

Turto įkeitimas
34

Vekseliai
35	Mažųjų vartojimo kreditų, kai mokėjimas buvo pradelstas, skaičius, vnt.
36	Iš jų, vnt.	Mažųjų vartojimo kreditų, kai mokėjimas buvo pradelstas daugiau kaip 30 dienų, bet ne daugiau kaip 60 dienų iš eilės, skaičius
37

Mažųjų vartojimo kreditų, kai mokėjimas buvo pradelstas daugiau kaip 60 dienų, bet ne daugiau kaip 90 dienų iš eilės, skaičius
38

Mažųjų vartojimo kreditų, kai mokėjimas buvo pradelstas daugiau kaip 90 dienų iš eilės, skaičius
39	Mažojo vartojimo kredito gavėjų įsiskolinimų, kai mokėjimas buvo pradelstas, suma (įskaitant netesybas ir palūkanas), Lt
40	Iš jų, Lt	Mažojo vartojimo kredito gavėjų įsiskolinimų, kai mokėjimas buvo pradelstas daugiau kaip 30 dienų, bet ne daugiau kaip 60 dienų iš eilės, suma
41

Mažojo vartojimo kredito gavėjų įsiskolinimų, kai mokėjimas buvo pradelstas daugiau kaip 60 dienų, bet ne daugiau kaip 90 dienų iš eilės, suma
42

Mažojo vartojimo kredito gavėjų įsiskolinimų, kai mokėjimas buvo pradelstas daugiau kaip 90 dienų iš eilės, suma
43	Mažojo vartojimo kredito sutarčių, pagal kurias skola buvo perduota išieškoti tretiesiems asmenims, skaičius, vnt.
44	Iš jų, vnt.	Vartojimo kredito sutarčių, pagal kurias skola buvo perduota išieškoti teismo būdu, skaičius, vnt.
45

Vartojimo kredito sutarčių, pagal kurias skola buvo perduota išieškoti ikiteisminiu būdu, skaičius, vnt.
D. Informacija apie vykdytą mažųjų vartojimo kreditų teikimo veiklą per ataskaitinį laikotarpį
46	Išmokėtų mažųjų vartojimo kreditų skaičius, vnt.
47	Išmokėtų mažųjų vartojimo kreditų suma, Lt
48	Iš jų, Lt	Ryšio priemonėmis (telefonu, internetu) suteiktų mažųjų vartojimo kreditų suma
49	Vidutinė bendros mažųjų vartojimo kreditų kainos metinė norma, proc.
50	Vidutinė metinė mažųjų vartojimo kreditų palūkanų norma, proc.
51	Grąžintų mažųjų vartojimo kreditų suma, Lt
52	Iš jų, Lt	Grąžintų mažųjų vartojimo kreditų suma, kai mažasis vartojimo kreditas ar jo dalis buvo grąžinti pritaikius prievolės įvykdymo užtikrinimo priemones
53	Per ataskaitinį laikotarpį mažojo vartojimo kredito gavėjų sumokėta bendra vartojimo kredito kaina, Lt
54	Nutrauktų vartojimo kredito sutarčių, pagal kurias buvo išmokėti mažieji vartojimo kreditai, kai vartojimo kredito gavėjas nevykdė savo įsipareigojimų, skaičius, vnt.
55	Gautų mažojo vartojimo kredito gavėjų skundų skaičius, vnt.

_________________